Sobre mi | petitracodelesport\nSóc l’Alex Fàbrega, periodista esportiu amb la intenció de guanyar-me la vida amb el que és el meu hobby.\nRedactor a Cugat.cat/esports, secció d’esports de Cugat.cat, grup de Comunicació Multimèdia de Sant Cugat del Vallès. Allà fem el seguiment dels primers equips esportius de la ciutat en futbol, futbol sala, bàsquet, volei, hoquei patins, hoquei herba, handbol, rugbi i altres esdeveniments puntuals que es fan a la ciutat com la cursa ‘Sant Silvestre’, concursos de ball esportiu, la Transcollserola, etc.\nMolt addicte a Twitter, amb el compte @Alex_Fabrega dient tot allò que crec que pot ser interessant. Tractant de ser un periodista 2.0 com exigeixen els nous temps, per això creo un bloc en el que espero que sigui el que el seu nom diu, un ‘Petit Racó de l’Esport’.\nEn el bloc intentaré mostrar la feina que faig a Sant Cugat amb les cròniques dels partits que cobreixo i els seus respectius vídeos. També intentaré compartir el programa de ràdio ‘Vermell-i-negre’ on els dissabtes al matí amb Axel Camarasa (també té bloc) parlem de les prèvies esportives del cap de setmana.\nEspero que us agradi el bloc, estic obert a qualsevol crítica i recomanació.\nMira el meu perfil a Linkedin


Cinc Mercats de Nadal que no et pots perdre - Jean Leon\nCinc Mercats de Nadal que no et pots perdre\nDesembre. Temps de festes de Nadal, de sopars d’empresa, de caps de setmana llargs i… de mercats de nadal. Sí, uns espais emblemàtics que quan s’instal·len a la ciutat ja saps que el Nadal és aquí. En el post d’avui us volem fer cinc cèntims de l’oferta que hi ha actualment a casa nostra. N’hi ha que ja compten la seva existència en dècades, altres que fa pocs anys que s’han estrenat. N’hi ha de tot tipus, nosaltres ens centrarem en els gastronòmics i en els especialitzats en figures i ornamentació nadalenca.\nComencem pels gastronòmics. Pels que encara no saben què cuinar i amb què delectar a la família el dia de Nadal o Sant Esteve, us recomanem que fer una volta per les fires gastronòmiques que s’organitzen durant aquests dies als pobles i ciutats de les comarques de Barcelona.\nComencem per una de les fires que ens queden més a prop i que ens sentim més nostre. La Fira del Gall de Vilafranca, és, sens dubte, una de les millors fires per trobar una au de qualitat pels rostits de Nadal. Amb 354 anys d’història, la Fira del Gall és un autèntic clàssic, i és l’únic espai de Catalunya on viure l’experiència completa de criança i degustació del Gall del Penedès, reconegut amb la Indicació Geogràfica Protegida (IGP). Capons, pollastres, oques, galls d’indis, galls negres o ànecs muts es converteixen en els autèntics protagonistes de la mostra. A més, aquesta fira és l’única de tot Catalunya que inclou la possibilitat d’utilitzar un servei d’escorxador. És una oportunitat de luxe per conèixer i viure el producte autòcton, el seu territori i la seva gastronomia en un entorn immillorable. I per suposat, per degustar i catar els Vins Jean Leon! Podeu consultar tot el programa aquí😉\nFira avícola del Prat de Llobregat\nUna altra fira on cercar bon aviram és que se celebra al Prat de Llobregat. Concretament en aquesta ciutat s’hi crien els capons de pota blava, una au contundent i de qualitat que farà les delícies dels amants dels plats elaborats com el pollastre rostit amb prunes i pinyons. Tot un clàssic, no?\nMarxem cap al Vallès Oriental per presentar-vos el mercat on l’autèntic protagonista és el Turró. Se celebra pels carrers i places del nucli antic del poble i es la millor manera de conèixer la infinita varietat de torrons elaborats pels pastissers de Cardedeu. Una recomanació: el torró de borrego, una especialitat de rebosteria tradicional de la vila de Cardedeu que consisteix en la fabricació de borregos d’anís amb addicció de grans de matafaluga. Fins i tot és un marca que registrada com a producte artesà de qualitat.\nDeixem la vessant més gastronòmica del nadal per presentar-vos dues fires emblemàtiques de figuretes i ornamentació nadalenca: les fires de Santa Llúcia de Vilafranca i de Barcelona. Comencem per la que ens queda més a prop de Jean Leon.\nFigures tradicionals del pessebre, avets, molsa, tions… tots els protagonistes del Nadal els pots trobar en aquesta fira que s’ha convertit en un referent de la comarca. A més, no només hi ha ornamentació, també s’ha fet famós per les seves actuacions musicals.\nAcabem la nostra proposta de mercats i fires amb una de les millors mostres que se celebren al nostre territori. Se celebra des de l’any 1786 a l’entorn de la catedral de Barcelona i s’hi reuneixen més de 300 paradistes d’arreu de Catalunya. A part de tots els elements clàssics, és interessant destacar la zona dels instruments, amb simbombes, panderetes i tambors. Instruments imprescindibles per celebrar unes festes de nadal com cal! Esteu prepara\nArt i Cultura | Jean Leon | Vi | 1 desembre 2021\nVinya La Scala Gran Reserva 2015 es vesteix amb l’art de Josep Guinovart\nArt i Cultura | Vi | 4 novembre 2021\nQuin és l’origen de la paraula vi?


Ari Sánchez triomfa en el retorn del World Padel Tour | Fosbury\nFosbury » Pàdel » Ari Sánchez triomfa en el retorn del World Padel Tour La reusenca demostra al costat d'Ale Salazar que són la parella més forta a Madrid\nUna de les competicions esportives internacionals que s’ha reprès sense públic és el World Padel Tour.\nLes grades buides comencen a ser un escenari habitual de les competicions que es reprenen després de l’estat d’alarma i el confinament. Amb molts esports capdavanters a l’àmbit internacional pendents de recuperar el ritme aturat de cop i volta el passat mes de març, el pàdel ha viscut durant la darrera setmana una tornada a l’alta competició a Madrid amb un ampli protagonisme per a les jugadores del nostre país com Ari Sánchez, Gemma Triay o Lucía Sainz.\nAquest 2020 el World Padel Tour només havia pogut programar una competició a Marbella el mes de març i com és obvi es fa difícil d’avaluar el primer semestre de l’any sense posar-hi un gran asterisc. Un 2020 en què tot apuntava a la consagració definitiva del duo Ale Salazar i Ari Sánchez i que sens dubte podria acabar portant la reusenca al primer lloc del rànquing mundial. En un primer torneig a Madrid amb la presència de les millors jugadores del món, Sánchez ha demostrat que ara mateix és una gran estrella de la competició i ha estat escollida com la millor jugadora de la final després de guanyar el torneig.\nAri Sánchez, premiada com a millor jugadora de la final / WPT\nAmb un calendari encara incert per al 2020, Sánchez i Salazar han aprofitat el torneig programat a Madrid per demostrar un excel·lent nivell de joc, amb les habituals jugades de mèrit que defineixen aquesta parella i alhora amb una solvència menys habitual, pràcticament sense cometre errors no forçats i completant un torneig impecable. Amb noms il·lustres com el de Marta Ortega, antiga parella de la catalana, eliminats ja a quarts de final, i d’altres com Marta Marrero incapaces de superar les semifinals, el partit pel títol ha enfrontat Salazar i Sánchez amb un duo del nostre país que any rere any demostra un gran nivell de joc: Lucía Sainz i Gemma Triay. Sigui com sigui, Triay i Sainz no han tingut cap opció en una final marcada pels trencaments de servei inicials a cada set.\nLa victòria a Madrid i la final assolida a principis d’any són el millor aval per a Sánchez i Salazar a l’hora de ser considerades com a grans candidates a succeir a les jugadores que encapçalen el rànquing i que s’han d’adaptar als canvis de parelles d’aquesta temporada sense continuïtat competitiva. Durant el confinament Ari Sánchez va treballar per mantenir la forma i ràpidament va tornar a la feina el mes de maig en un vídeo que val la pena recuperar:\nAriana SánchezPàdelWorld Pàdel Tour


Estat dels serveis AOC – Pàgina 79 – Consorci AOC\nIncidència resolta dels serveis del Consorci AOC (4-3-2014, 14:35)\nS’ha resolt satisfactòriament la incidència tècnica en els serveis del Consorci AOC que ha provocat un tall dels serveis durant 30 minuts aproximadament. [...]\nIncidència en els serveis del Consorci AOC (4-3-2014, 14:05)\nHi ha una incidència tècnica en els serveis del Consorci AOC que provocarà un tall dels serveis durant 30 minuts aproximadament. Aquesta incidència no afecta al servei de validació de [...]\nActualització trimestral de les dades de població (febrer 2014)\nS’ha realitzat l’actualització trimestral de les dades del Registre de Població de Catalunya d’Idescat corresponents a la consolidació del mes de gener de 2014. Aquest fet incideix directament en la [...]\nEls serveis d’interoperabilitat, EACAT, plataformes de tràmits, Seu electrònica, eTauler i eNotum no estaran disponibles des de les 20 hores del divendres 28 de febrer fins a les 22 hores [...]\nEls serveis de Títol de Família Nombrosa i de Títol de Família Monoparental, no disponibles\nUs comuniquem que el serveis de Títol de Família Nombrosa (TFN) i de Títol de Família Monoparental (TFM) no es troben disponibles temporalment a causa de problemes tècnics en la base de dades de [...]\nIncidència resolta en el servei de verificació de residència (Via Oberta) 14/01/2014 13:20h\nEl ‘Centro de Atención a Integradores y Desarrolladores’ del Ministerio de Hacienda y Administraciones Públicas ens ha informat que el servei de verificació de residència de Via Oberta torna a [...]\nIncidència en el servei de verificació de residència (Via Oberta) 14/01/2014 12’30h\nEl ‘Centro de Atención a Integradores y Desarrolladores’ del Ministerio de Hacienda y Administraciones Públicas ens ha informat que el servei de verificació de residència de Via Oberta no està [...]\nIncidència resolta en la validació dels certificats del DNI electrònic (23-11-2013, 22h)\nDes del departament de sistemes de la plataforma estatal ens informen que s’ha resolt la incidència en la validació dels certificats del DNI electrònic, el 23-11-2013 a les 22h. [...]\nIncidència detectada en la validació dels certificats del DNI electrònic (23-11-2013)\nDes de dissabte 23 de novembre, i per causes alienes al Consorci AOC, les validacions de certificats corresponents al DNI electrònic no s’estan podent realitzar. Estem en contacte amb els [...]


Castelló es prepara per a l'edició més compromesa del MUT! | Castelló Extra\nCastelló es prepara per a l'edició més compromesa del MUT!\nLes castellonenques i els castellonencs tenen una cita aquest cap de setmana amb el MUT!, Festival Internacional d’Arts Escèniques sense Text. Per quart any consecutiu, la ciutat s’omplirà del millor teatre nacional i internacional amb un total de 22 espectacles caracteritzats, precisament, per no tenir cap ena de diàleg. L’edició d’enguany comptarà amb la peculiaritat de girar entorn de la immigració, reflexionant sobre els refugiats i els problemes derivats de les migracions.\nAixí doncs, la programació del MUT! arranca el pròxim divendres 27 de setembre a les 18.00 hores i s’allargarà fins a les 20.00 hores de diumenge 29. Les obres es repartiran en un total de cinc escenaris a l’aire lliure: el Passadís de les Arts, la Plaça de l’Hort dels Corders, la Plaça de l’Ajuntament, la Plaça de les Aules i diferents carrers del centre de Castelló.\nEl Festival Internacional d’Arts Escèniques sense Text s’afiança com una de les propostes més atractives i innovadores de l’Ajuntament de Castelló per a promoure i incentivar la cultura en els últims anys. A banda, desperta l’interés per un format de teatre no tan conegut pel públic, espectacles sense text ni diàlegs. La programació completa, els horaris i les localitzacions es poden consultar al web www.festivalmut.com, on el públic també podrà trobar una descripció completa de les obres i companyies.\nHoraris i localitzacions del MUT! 2019